Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 3. számú melléklet a 3/2000. (II. 8.) KHVM rendelethez
Paragraph Index: 241

c) A szakképesítő vizsga értékelése — Eredményes vizsgát tett az a jelölt, aki minden vizsgarész követelményeit teljesítette. 2000/11. szám — A szakmai gyakorlati vizsgarész eredménytelensége esetén a teljes vizsgát (minden vizsgarész vizsgáját) meg kell ismételni. Ismétlővizsgát legkorábban 6 hónap eltelte után lehet tenni. — A szakmai elméleti vizsga eredménytelensége esetén az eredménytelen vizsgarészből a jelölt javítóvizsgát tehet: = a szóbeli vizsgarész 3 hónap eltelte után javítható, = az írásbeli vizsgarész 6 hónap eltelte után javítható. * * * KÖZLEKEDÉSGÉPÉSZETI TECHNIKUS, VASÚTGÉPÉSZ SZAKKÉPESÍTÉS SZAKMAI ÉS VIZSGÁZTATÁSI KÖVETELMÉNYEI I. A szakképesítés Országos Képzési Jegyzékben szereplő adatai 1.1. A szakképesítés azonosító száma: 53 5441 06 1.2. A szakképesítés megnevezése: Közlekedésgépészeti technikus, vasútgépész 1.3. A szakképzésbe történő belépés iskolai előfeltétele: középiskolai végzettség (érettségi) 1.4. A szakképzésbe történő belépés szakmai előfeltétele: — Kötöttpályás motor- és erőátviteli berendezés szerelő (OKJ sz.: 51 5241 06), vagy — Kötöttpályás járművillamossági szerelő (OKJ sz.: 51 5241 05), vagy — Közlekedésgép-szerelő, dízelmozdony-szerelő (OSZJ sz.: 314—1), vasúti-járműszerelő (OSZJ sz.: 314—2), nagyvasúti villamosjármű-szerelő (OSZJ sz.: 314—3), közúti villamosjármű-szerelő (OSZJ sz.: 314—4), vagy — Vasúti vontató- és vontatottjármű-szerelő (OSZJ sz.: 318) II. A szakképesítés munkaterülete 2.1. A szakképesítéssel legjellemzőbben betölthető munkakör, foglalkozás A munkakör, foglalkozás FEOR száma megnevezése Közlekedésgépészeti technikus (vasútgépész) 2.2. A szakképesítéssel rokon munkakör, foglalkozás Nincs. 2.3. A munkaterület rövid, jellemző leírása A gazdasági élet különböző területein mérnöki felkészültséget nem igénylő, a közlekedés különböző ágaiban használt vasúti vontató- és vontatott járművek karbantartási, üzemeltetési, javítási, ellenőrzési feladatainak ellátása. Különböző tervezési, fejlesztési részfeladatok önálló elvégzése, illetve a fenti munkafolyamatok középszintű irányítása, vezetése és szervezése. Ennek érdekében részt vesz: — új korszerű járműszerkezeti egységek fejlesztésében, üzembe helyezésében, — a vasúti járművek, berendezések, gépek, műszerek egységeinek tervezésében, kivitelezésében, — a minőségi követelmények, feltételek meghatározásában és kidolgozásában, — a fenntartás, karbantartás, üzemeltetés gazdaságos kihasználásának tervezésében, irányításában, — járművek, gépek szerkezeti egységek, műszerek biztonságos üzemeltetésének megszervezésében, — diagnosztikai módszerek kidolgozásában, fejlesztésében és alkalmazásában, — üzemzavarok, meghibásodások előfordulásakor az eseményeket előidéző okok feltárásában, elemzésében, — az időszakos karbantartási, javítási feladatok tervezésében, szervezésében és elvégzésében, — folyamatosan ellenőrzi a technológiai fegyelem betartását, — a járműfenntartás és üzemeltetés gépészeti berendezéseinek karbantartási, javítási, ellenőrzési, üzemeltetési és felügyeleti feladatainak ellátásában, — ipari számítógéppel programozható vezérlésű berendezések, járműszerkezeti egységek üzemeltetési, karbantartási, javítási, ellenőrzési, felügyeleti feladatainak ellátásában. Gondoskodik: — a munkavédelmi, tűzvédelmi, környezetvédelmi előírások adott munkaterületre vonatkozó kidolgozásáról, betartásáról, — a hatáskörébe utalt járművek, gépek, berendezések, műszerek megfelelő műszaki állapotáról, — a biztonságos munkavégzés feltételéről, — a folyamatos üzemeltetéshez, termeléshez, karbantartáshoz, javításhoz szükséges alap- és segédanyagokról, műszerekről, szerszámokról mérőeszközökről, — mérési, diagnosztikai, üzembe helyezési jegyzőkönyvek matematikai-statisztikai feldolgozásáról; következtetéseket von le az üzemeltetés, karbantartás, javításkorszerűsítésére. III. A szakképesítés szakmai követelményei 3.1. A foglalkozás gyakorlása során előforduló legfontosabb feladatcsoportok, feladatok 3.1.1. Munkajogi, munkavédelmi, környezetvédelmi, tűzvédelmi előírások ismerete, betartása, alkalmazása — Jogszabályok értelmezése. — A vállalkozás gazdálkodási folyamatának jellemzése. — A társadalmi kommunikáció szabályainak kifejezése alkalmazása. 2000/11. szám — A munkahelyen működő szakmai képviseletek, munkavállalói érdekképviseletek ismerete, közreműködések munkájában, illetve segítségük igénybevétele egyéni problémák megoldásában. — A munkahelyre vonatkozó általános előírások betartása, közreműködés az előírások kidolgozásában. — A munkahely megfelelő kialakítása, helyes anyagtámogatás, közlekedési utak biztosítása. — A különböző technológiák, munkafolyamatok végzése során a speciális biztonsági előírások betartásának ellenőrzése. — A további sérülések elkerülése érdekében az áramtalanítás, a sérültnek az áramkörből történő kiszabadítása a lehetőségektől, a sérült helyzetétől függően. — A munkahelyi baleseteknél a sérült számára elsősegélynyújtása, a balesetet kiváltó ok megszüntetése, a munkahelyi vezető, illetve segélynyújtó szolgálat értesítése. — A baleset kivizsgálásában közreműködés, jegyzőkönyv elkészítése. — A munkahelyre vonatkozó általános tűzvédelmi előírások betartása. — A tűzoltó készülékek (tűzcsapok, készülékek) elhelyezésének ismerete. — A tűzoltó készülékek (por-, hab-, gázoltó készülékek) használatára vonatkozó előírások ismerete és a készülékek alkalmazása. — A munkahely elhagyására vonatkozó előírások ismertetése. — A járművek és alkatrészek tisztítása, korrózióvédelem során alkalmazott tisztítószerek, zsíroldó és felületkezelő anyagok tulajdonságainak ismerete. — Az anyagok tárolására, szállítására, felhasználására vonatkozó előírások betartása. — A tűz- és robbanásveszélyek megelőzésére vonatkozó előírások (nyílt láng használatára, dohányzási tilalomra betartása. — A munkahelyre vonatkozó általános környezetvédelmi előírások betartása. — A szerelés, javítás, az alkatrészek megmunkálása felhasznált alap- és segédanyagok a hulladékok kezelésére, tárolására vonatkozó előírások betartása. — A levegőszennyezés csökkentése, környezetkímélő anyagok alkalmazása (pl. hegesztési, forrasztási, tisztítási) munkafolyamatoknál. 3.1.2. A munkafolyamat megtervezése és előkészítése, a munka eredményeinek ellenőrzése és értékelése — Az alapinformációk tanulmányozása. — Az elvégzendő munkafolyamat elemekre, műveletre bontása, a műveleti sorrend meghatározása. Például hibaelhárítás esetén: = műszeres mérések előkészítése, dokumentálása, a mérési eredmények kiértékelése, = a hibajelenség tanulmányozása, = a valószínűsíthető hibaokok és -lehetőségek áttekintése, = a hiba és hibaokok megállapítása helyszíni vizsgálattal, mérésekkel, = hibaelhárítás módjának, lehetőségeinek megállapítása (beállítás, alkatrész cseréje, helyszíni javítás stb.), = a hibaelhárítás elvégeztetése, = a hibátlan működés ellenőrzése, a javítás és átadás dokumentálása. — Az alkalmazandó technológia megállapítása, kidolgozása. — Művelettervek, mérési utasítások készítése. — A munkaeredmények ellenőrzése a munkafeladatok jellegének megfelelően. — Korszerű munkafolyamatok (értékelemzés, hálótervezés, termelésszervezés). — Vizsgálati, mérési, átadási jegyzőkönyvek stb. kitöltése és kiértékelése. — A gyártási, a javítási és a karbantartási igények költségeinek elemzése, költséggazdálkodás végzése. 3.1.3. Műszaki dokumentációk olvasása, felhasználása és összeállítása — A villamos kapcsolási és huzalozási rajzok olvasása és készítése. Áram utas rajzok olvasása és készítése szabványos rajzjelekkel. — A hidraulikus, elektrohidraulikus, pneumatikus és elektropneumatikus kapcsolások olvasása, és rajzok, létradiagramok készítése. — A vasúti járművek, járműrendszerek átvétele. — Vállalkozással összefüggő számítások elvégzése. 3.1.4. Járműszerkezetek, szerkezeti egységek, alkatrészek tervezése — Szerkezetek, szerkezeti egységek villamos és mechanikus terhelése következtében létrejövő igénybevételének elemzése, értékelése, nagyságuk meghatározása. — A villamos és mechanikus igénybevételek hatására ébredő terhelések egységének, valamint az alkalmazni kívánt alkatrész, szerkezeti részegység ismeretében a villamos és mechanikus paraméterek meghatározása, a szabványos elemek kiválasztása. — A szerkezet rajzdokumentációjának elkészítése. 3.1.5. Az alkatrészek, szerkezeti részegységek önálló megválasztása, alkatrész-vizsgálatok — A célnak megfelelő technológia kiválasztása. — Részvétel a vasúti szerkezeti egységek, gépek hibáinak, tulajdonságainak megállapítására irányuló laboratóriumi vizsgálatokban, a mérési eredmények dokumentálásában, a mérés minősítésében. 3.1.6. Alkatrészgyártás — Dokumentációk tanulmányozása, az alkalmazandó gyártási eljárások megválasztása. — A gyártás tervezése, technológiájának elkészítése. — A szükséges anyagok, szerszámok, műszerek készülékek, mérő- és ellenőrző eszközök kiválasztása. — Technológiák alkalmazása. — Végellenőrzés, minősítés. 2000/11. szám 3.1.7. Szerelés — Dokumentációk alapján, az alkalmazandó szerelési technológiák megválasztása. — A szerelés műveleti sorrendjének összeállítása, dokumentálása. — A szükséges segédanyagok, szerszámok, készülékek mérő- és ellenőrző műszerek kiválasztása. — Végellenőrzés, kipróbálás, üzembe helyezés, minősítés. 3.1.8. Automatika — Vezérlési feladatok megoldása programozható berendezésekkel, a programozható vezérlőberendezés felépítése és programozása. 3.1.9. Számítástechnika — Operációs rendszerek, lokális számítógép-hálózatokat kiszolgáló programok alapelveit, fontosabb területeit, fontosabb Shell-programok (Norton, Windows), szövegszerkesztő (Word for Windows), adatbázis-kezelő (Fox pro.) és táblázatkezelő (Excel), valamint CAD/CAM programok használata. 3.1.10. Műveletek elvégzése CNC szerszámgépeken — A CNC-vezérlésű szerszámgépeken programok elkészítése, bevitele. — A programokban levő hibák behatárolása és korrigálása. — CAD/CAM tervező programok felhasználói szintű ismerete, használata. 3.1.11. Méréstechnikai feladatok műhelyben, laboratóriumban mérőteremben és mérőszobában — Fizikai mennyiségek (villamos, nem villamos) villamos mérése. — Egyen- és váltakozó áramú érintésvédelmi mérések. — Működési vizsgálat. — A mért jellemzők rögzítése, kiértékelése, a vizsgált részegység, szerkezet minősítése. — Mérések biztonságtechnikája. — Korszerű CAD-programok alkalmazása. — Kisebb programozási feladatok elkészítése. 3.1.12. Karbantartás — A vasúti járművek működésének ellenőrzése és felülvizsgálata, karbantartási ciklusának megismerése, a javítás és karbantartás tervezése. — Üzemzavar esetén a hiba okának feltárása, próbaüzemeltetés, a helyes működés beállítása. Diagnosztikai vizsgálatok elvégzése. — Karbantartási és javítási munkák bizonylatolása. 3.1.13. Vasúti járművek rendszerének, szerkezeti egységeinek leszerelése a hibák megállapítása, javítása és az egységek felszerelése 3.1.14. Működések ellenőrzése és beállítása, vasúti járműrendszerek és azok szerkezeti egységeinek üzembe helyezése — Gépek, berendezések, szerkezeti egységek üzembe helyezése, próbatermi vizsgálata. — A mért jellemzők dokumentálása, kiértékelése. — A teljes működés felülvizsgálata üzemelési állapot (futópróba). — Az üzembiztonság ellenőrzése. — Üzembe helyezési jegyzőkönyvek készítése. 3.1.15. Hibák és üzemzavarok megállapítása és behatárolása, vasúti járműrendszerek és azok szerkezeti egységeinek javítása — Felülvizsgálatok, nagyjavítások ciklusának tervezése. — Működésvizsgálatok nyugalmi és üzemi állapotban. — Az üzemzavarok és a hibák diagnosztikai módszerrel való behatárolása. Az okok elemzése. A hibaelhárítás módjának meghatározása. 3.2. Követelmények 3.2.1. Munkajogi, munkavédelmi, környezetvédelmi, tűzvédelmi, biztonságtechnikai előírások ismerete, betartása, alkalmazása — A jogszabályok, munkaszerződések fontos részeinek felsorolása, megnevezése. értelmezése — A szakmára, a munkahelyre érvényes munkavédelmi előírások ismerete, alkalmazása. — A szakmára vonatkozó biztonsági előírások alkalmazása a munkafolyamatokban. — Az elektromos áram élettani hatásainak ismerete, az áramütés elleni védekezés szabályai, intézkedések az elektromos áram által okozott baleseteknél. — A baleseteknél és tűzeseteknél alkalmazandó intézkedések, az elsősegélynyújtás szabályai és azok végrehajtása. — A tűz megelőzésére vonatkozó intézkedések és a tűzoltás szabályainak ismerete, a tűzoltó készülékek kezelése. — A mérgező, a tűz- és robbanásveszélyes anyagok kezelésére, tárolására vonatkozó előírások ismerete, alkalmazása. — A szakmára, a munkahelyre jellemző környezeti szennyezések felsorolása, a környezetszennyezést csökkentő eljárások, módszerek ismerete, alkalmazása. 3.2.2. A munkafolyamat megtervezése és előkészítése, a munka eredményeinek ellenőrzése és értékelése — A munkafolyamatok meghatározása és egyeztetése a szóban és írásban közölt adatok szerint, valamint a munkafolyamat megvalósításának biztosítása. Információk begyűjtése a gyártás, a karbantartás, a javítás, a diagnosztikai vizsgálatok elvégzéséhez. — Az adott munkafeladathoz a technológia, a szerszámok, mérőeszközök, műszerek, készülékek kiválasztása. — A munkaeredmények ellenőrzése és kiértékelése. — A mérési, a vizsgálati, az üzemeltetési és minősítési adatok meghatározása az eredmények kiértékelése. 2000/11. szám — A munkafolyamat meghatározása és biztosítása a megbízás, a szervezeti és az információs igények figyelembevételével. — A gyártási, karbantartási és javítási igények költségeinek tervezése. 3.2.3. Műszaki dokumentációk olvasása, felhasználása és összeállítása — Az elektromos kapcsolási és huzalozási rajzok olvasása és felhasználása, rajzok elkészítése. Áram utas rajzok olvasása és felhasználása a szabványos rajzjelek alkalmazásával. — A pneumatikus, a hidraulikus, az elektropneumatikus és elektrohidraulikus ábrázolásmód jelrendszerének ismerete, alkalmazása. — A járművek rendszerének, szerkezeti egységeinek, gépeinek átvétele, a hitelesítés technikai előírások értelmezése, a gyártási követelmények, az ellenőrzési előírások és a diagnosztikai hibaelhatárolások figyelembevételével. 3.2.4. Járműszerkezetek, szerkezeti egységek, alkatrészek tervezése — Az idevonatkozó szabványok, előírások felhasználásával, a célnak leginkább megfelelő alkatrész és szerkezeti megoldás kiválasztása, méretezése. — A szükséges műszaki rajzok és utasítások elkészítése a gazdaságos üzemeltethetőség és szerelhetőség figyelembevételével. — A kivitelezés, szerelés és üzemeltetés során felmerülő konstrukciós és technológiai változtatások mérlegelése és átvezetése. 3.2.5. Az alkatrészek szerkezeti részegységek önálló megválasztása, alkatrészvizsgálatok — Az egyes alkatrészgyártó és minőségjavító eljárások jellemzése, alkalmazása. — Az alkatrészek megkülönböztetése, azok fizikai, villamos, technikai és technológiai tulajdonságaik alapján. — A különféle szerelési eljárások jellemzése, alkalmazása a felhasznált anyagok, segédanyagok, alkatrészek, szerszámok, készülékek, berendezések ismeretében. — A különféle kivitelezési eljárások jellemzése, alkalmazása a felhasznált anyagok, alkatrészek, szerszámok, készülékek, berendezések ismeretében. — A különféle beüzemelési eljárások jellemzése, alkalmazása a felhasznált anyagok, segédanyagok, alkatrészek, szerszámok, készülékek, berendezések ismeretében. — A diagnosztikai és egyéb hibaelhatárolási eljárások jellemzése, alkalmazása a készülékek, berendezések ismeretében. — Az egyes szerelési eljárások eszközeinek, berendezéseinek, segédanyagainak jellemzése, alkalmazása. — A mérési módszerek, mérőrendszerek, azok szabványainak értelmezése. Az alkalmazandó mérési eljárások kiválasztása. — A matematikai statisztika módszereinek alkalmazása, a vizsgálandó darabszám és a mérési eredmények meghatározásához. 3.2.6. Alkatrészgyártás — A gyártási folyamat tervezése a tömegszerűség, a gyártási eljárás figyelembevételével. — Az előírt pontossághoz tartozó gyártóeszközök, gépek, mérő- és ellenőrző eszközök kiválasztásának szempontjai. — Az alkatrészeken, előgyártmányokon létrehozandó mechanikai, fizikai és villamos tulajdonságváltoztatás folyamatában a műszakilag legmegfelelőbb, gazdasági és környezetvédelmi szempontból legelőnyösebb gyártási eljárások jellemzése, kiválasztása. — Abszolút és relatív hiba számítása. — Művelettervek és műveleti utasítások készítése. 3.2.7. Szerelés — A szerelt egység tűrése alapján az alkalmazandó szerelési módszer jellemzése, kiválasztása. — A szerelési szempontok megválasztása, a szerelés minőségétől függően a szerelési folyamat megszervezése. — A szerelés közbeni ellenőrzések, a szükséges statikus dinamikus kiegyensúlyozások megválasztása, előírása. — A szerelésnél alkalmazott segédanyagok, gépek, szerszámok, készülékek, mérő- és ellenőrző eszközök jellemző kiválasztása. — A szerelési célnak leginkább megfelelő anyagmozgatási eszközök kiválasztásának szempontjai, biztonságtechnikai előírásai. — A készre szerelt járművek, szerkezeti egységek, berendezések előírt jellemzőinek vizsgálatához a szükséges ellenőrző eszközök jellemzése, kiválasztása. — A beüzemelés során felmerülő anyag-, gyártási és szerelési hibák jellemzése, megkülönböztetése. — A felmerült hiba kiküszöbölési módjára javaslat kidolgozása. — A felmerült kisebb hibák javítása. — Az üzemelési adatok dokumentálása, feldolgozása, következtetések levonása. 3.2.8. Automatika — Irányítási rendszerek alapfogalmainak, jeleinek, jellemzőinek, jelhordozóinak értelmezése, hatásvázlatok készítése. — A szabályozási rendszerek fajtáinak, feladatainak, működési elvüknek értelmezése, hatásvázlatok készítése. — Programozható berendezésekkel feladatok megoldása, programozási feladat végrehajtása. 3.2.9. Számítástechnika — Egyszerűbb programok elkészítése, futtatása. 3.2.10. Műveletek elvégzése CNC szerszámgépeken — Egyszerűbb programok elkészítése, a programok bevitele, tesztelése, optimalizálása. — A gépek felszerszámozása, szerszámbemérése, szerszámkorrekciók végrehajtása. — Ipari robotok programozása, betanítása. 2000/11. szám 3.2.11. Méréstechnikai feladatok műhelyben, laboratóriumban, mérőteremben és mérőszobában — Az áramkörök szakszerű, biztonságos élesztése. — Különféle mérési elrendezések jellemzése, a meghatározandó műszaki paraméterek figyelembevételével. — Dokumentáció alapján elemek, szerkezetek saját pontossági vizsgálatának elvégzése. 3.2.12. Karbantartás A járművek, gépek, szerkezeti egységek, berendezések karbantartása, javítása, a helyes működés ellenőrzése, a meghibásodott alkatrész javítása, cseréje. 3.2.13. Vasúti járművek rendszerének, szerkezeti egységeinek leszerelése, a hibák megállapítása, javítása és az egységek felszerelése — A szükséges megbontás mértékének megítélése mérésekkel, vizsgálatokkal, az alkalmazott eljárás jellemzése. — Szerelési, javítási, alkatrész-felújítási eljárások módozatai. A munkafolyamat, a technológia jellemzése gazdaságossági szempontok szerint. — A jármű, a gép, a szerkezeti egység, a szerelvény pontossági vizsgálatának elvégzése, a biztonságos üzemelés megítélése. 3.2.14. Működések ellenőrzése és beállítása, vasúti járműrendszerek és azok szerkezeti egységeinek üzembe helyezése — A munkafolyamatba beépített minőség-ellenőrzési pontok szükségessége, számuk meghatározása. — A szerkezeti egységek és szerelvények, gépek próbatermi vizsgálatának, üzembe helyezésének irányítása és végzése. A mért jellemzők alapján jegyzőkönyvek készítése, matematikai-statisztikai módszerrel az adathalmaz feldolgozása. — Vonatok, járművek, szerkezeti egységek élesztése, álló- és futópróbák jellemzése, átvételi utasítások kidolgozása, a tapasztalt és mért eredmények rögzítése, feldolgozása. — Az összekapcsolt szerkezeti egységeknél a működések összhangjának vizsgálata és beállítása. — A teljes működés felülvizsgálata üzemelési állapotban és beállítása. A teljes működést befolyásoló egyes komponensek vizsgálata és beállítása, különös tekintettel az üzemi állapotokra (vonóerő, sebességfüggés, fékezés távvezérlés stb.). — Az üzemeltetés, az üzembiztonság ellenőrzése műszaki dokumentáció, üzemeltetési utasítás előírásainak megfelelően. — Az üzemeltetési paraméterek meghatározása, azok összehasonlítása az előre megadottakkal, az üzemeltetési adatok dokumentálása jegyzőkönyv formájában. 3.2.15. Hibák és üzemzavarok megállapítása és behatárolása, vasúti járműrendszerek és azok szerkezeti egységeinek javítása — A fenntartási rendszerek ismeretében a célnak megfelelő, gazdaságos fenntartási ciklusrendek jellemzése, kidolgozása. — Az egyedi és a teljes működésvizsgálatok álló és üzemi állapotban a működési és a vizsgálati előírások alapján. Az eltérések megállapítása és rögzítése jegyzőkönyvi formában. — A hibák megállapítása üzemzavarok esetén diagnosztikai és rendszeres ellenőrző mérésekkel. — Az üzemzavarok és a meghibásodások okainak elemzése, vizsgálata, az üzemzavarok és a hibaelhárítás módjának meghatározása. — A járműrendszerek, szerkezeti egységek folyamatos és időszakos karbantartása, a hibák javítása beállítással, utólagos megmunkálással, a szerkezeti elemek vagy a szerkezeti csoportok cseréjével. IV. A szakképesítés vizsgáztatási követelményei 4.1. A szakmai vizsga részei A szakmai vizsga írásbeli, szóbeli és gyakorlati vizsgarészekből áll. A vizsgarészek tantárgyai és időtartama:

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes